ලෝක වෙළෙඳ මධ්‍යස්ථානය (කොළඹ)

කොළඹ ලෝක වෙළඳ මධ්‍යස්ථානය ශ්‍රී ලංකාවේ උසම ගොඩනැගිලි අතුරින් එකක් වේ. බිම් මට්ටමේ සිට උස 152 mක් වන ගොඩනැගිලි ද්විත්වය දකුණු ආසියාව තුල ඉදි කෙරූ උසම ගොඩනැගිලි අතරටද අයත් වෙයි. කොළඹ ලෝක වෙළෙද මධ්‍යස්ථානය Overseas Realty Ceylon plc (ORCPLC) කළමනාකාරීත්වය යටතේ පවතී. ORCPLC යනු Mireka Capital Land (pvt) Ltd හි කොටසක් වන අතර, එය ආසියාව තුල දැවැන්ත ඉදි කිරීම් සමාගමක් වෙයි. ඉතිහාසය ලෝක වෙළෙද මධ්‍යස්ථානය 1997 ඔක්තෝම්බර් 12 වැනි දින ශ්‍රී ලංකාවේ හිටපු ජනපතිනිය චන්ද්‍රිකා කුමාරතුංග මැතිණිය විසින් විවෘත කරන ලදී. මහල් 39 බැගින් වූ නැගෙනහිර හා බටහිර කුළුණු දෙකකින් කොළඹ ලෝක වෙළෙද මධ්‍යස්ථානය සමන්විත වේ. ශ්‍රී ලංකා සිවිල් යුද්ධය පැවැති කාලයේ, LTTE ත්‍රස්තවාදීන් විසින් ඇමෙරිකානු 9-11 ප්‍රහාරය අනූව යමින් කුළුණු වෙත ගුවන් ප්‍රහාරයක් එල්ල කිරීමට සැලසුම් කලත් එම ප්‍රහාරක ගුවන් යානය කඩා වැටීම නිසා සැලසුම අසාර්ථක විය . මේවාද බලන්න ශ්‍රී ලංකාවේ උසම ඉදිකිරීම්‎ 1997 කොළඹ ලෝක වෙළෙඳ මධ්‍යස්ථාන බෝම්බ ප්‍රහාරය බාහිර සබැදි නිල වෙබ් අඩවිය WTCC at Emporis.com